**PONEDJELJAK, 23.III. 2020.**

**ZADATCI ZA UČENIKE 3.B**

**HJ:**

**Buđenje proljeća, Ruža Zubac – Ištuk**

**Zagonetka**

Mali končić, na njem zvončić,

a taj zvončić, klin klin klima,

i latice bijele ima.

Malen končić, na njem zvončić,

zvoni zvončić, javlja svima,

pobjegla je ljuta zima.

Rješenje zagonetke nacrtaj u pisanku, zatim izražajno pročitaj pjesmu *Buđenje proljeća*,

Ruža Zubac – Ištuk ( čitanka, str. 105. )

Prikaži crtežom koristeći se drvenim bojicama najljepšu pjesničku sliku.

Riješi zadatak u radnoj bilježnici ( str. 93. ).

**PID:**

**Moj zavičaj u prošlosti**

Riješi rebus. Nacrtaj rješenje u bilježnicu iz prirode i društva.



Pročitaj tekst u udžbeniku ( str. 60. i 61. ).

Riješi zadatke u radnoj bilježnici ( str. 60. i 61. ).

U privitku nalazi se listić kojeg možeš isprintati i zalijepiti u bilježnicu. Ako nemaš printer kod kuće, nema veze. Tekst ne trebaš prepisivati u bilježnicu iz prirode i društva! Neka ti ovaj tekst s listića uz udžbenik pomogne u rješavanju zadataka iz radne bilježnice**.**

**Zadatak *Kulturno – povijesni spomenici mog grada***

Budi turistički vodič. Napiši plan razgledavanja svog mjesta i kulturno – povijesnih spomenika u njemu.

Za izradu plana razgledavanja može ti poslužiti i plan tvog grada.

Odredi mjesto polaska, veće i važnije ulice kojima ćete prolaziti, napiši nazive kulturno – povijesnih spomenika koje ćete posjetiti.

Prisjetite se II. razreda, s Mihaelovim tatom išli smo u obilazak Tvrđe. Sjeti se što smo sve vidjeli. Prisjetite se kulturno – povijesnih ustanova u našem gradu koje smo zajednički posjetili.

Zadatak prikaži na papiru A4, uslikaj svoj uradak i pošalji ga e – mailom do četvrtka, 27.III. 2020.

\*Pokušaj pronaći kod kuće nekoliko praznih malih kutija, treba nam za likovnu kulturu tijekom ovog tjedna.

**TZK:**

***Vježbaj s nama*** ( putem nastave *Škola na trećem*)

Prati nastavu putem TV –a i razgibaj se.

**DOD HJ:**

Opiši usmeno najdražu proljetnicu. Zamoli ukućane da pogode o kojoj je proljetnici riječ.

Pročitaj pjesmu *Visibabe*.

**Visibabe**

Kakvo ono zvoni zvoni

uz potok što poljem roni?

Kakve ono bijele glave

Cvatu izmeđ svele trave?

To su jutros ukraj grabe  **NEPOZNATE RIJEČI:**

nikle prve visibabe,

Pa sad zvone u dan rani, **svele** - uvele

kao mali sirotani, **ukraj grabe** – pokraj jarka,ruba

da procvate rosno cvijeće,

jer proljeće već se kreće. Ivo Kozarčanin

Na temu proljeća pokušaj napisati petostih u pisanku na zadani način.

Naslov

Godišnje doba ( 2 riječi )

Opis godišnjeg doba ( 4 riječi )

Što se u njemu zbiva ( 6 riječi )

Osjećaji koji se u tebi javljaju ( 8 riječi )

Zaključna misao o godišnjem dobu ( 2 riječi )